open-index/open-wikipedia-markdown huggingface dataset:
Ράνια της Ιορδανίας

Η **Ράνια Αλ-Αμπντάλα** (αραβικά: رانيا العبد الله, *Rāniyā al-ʻAbd Allāh*, το γένος **Αλ-Γιασίν**, 31 Αυγούστου 1970) είναι βασίλισσα της Ιορδανίας, από το 1999 και σύζυγος του βασιλιά Αμπντάλα Β΄ της Ιορδανίας.  

Θεωρείται ότι είναι μία από τις πιο ισχυρές γυναίκες του κόσμου, εστιάζει την ενέργειά της υπέρ των δικαιωμάτων της γυναίκας, ενώ σε τακτικές εμφανίσεις της στην τηλεόραση μιλάει για τις λανθασμένες αντιλήψεις που έχει ο κόσμος για το Ισλάμ.  

## Προσωπική ζωή
220px|thumb|left|Η Βασίλισσα Ράνια της Ιορδανίας
Έχει γεννηθεί το 1970 στο Κουβέιτ, από Παλαιστίνιους γονείς, όπου πήγε και σχολείο, ενώ αργότερα βρέθηκε για σπουδές στη Διοίκηση Επιχειρήσεων στο Αμερικανικό Πανεπιστήμιο στο Κάιρο. Μετά την αποφοίτησή της εργάστηκε στη Citibank αλλά και στην Apple Computer, ενώ σήμερα διαθέτει και το προσωπικό της YouTube κανάλι. 

Γνώρισε τον τότε πρίγκιπα της Ιορδανίας Αμπντάλα σε ένα πάρτι τον Ιανουάριο του 1993. Δύο μήνες αργότερα, ανήγγειλε τη δέσμευσή τους και στις 10 Ιουνίου 1993, παντρεύτηκαν. Μαζί απέκτησαν τέσσερα παιδιά: 
* Πρίγκιπας Χουσεΐν μπιν Αμπντάλα (γενν. 28 Ιουνίου 1994-), είναι παντρεμένος με την Ράτζουα Αλ Σαϊφ, αρχιτέκτονα από την Σαουδική Αραβία.
* Πριγκίπισσα Ιμάν μπιντ Αμπντάλα (γενν. 27 Σεπτεμβρίου 1996-), είναι παντρεμένη με τον Τζαμήλ Αλέξανδρο Θερμιώτη, ελληνικής καταγωγής.
* Πριγκίπισσα Σάλμα μπιντ Αμπντάλα (γενν. 26 Σεπτεμβρίου 2000-) 
* Πρίγκιπας Χασέμ μπιντ Αμπντάλα (γενν. 30 Ιανουαρίου 2005-)

## Το έργο της
Η Βασίλισσα Ράνια έχει χρησιμοποιήσει τη θέση της για να βελτιώσει το βιοτικό επίπεδο των διαφόρων τομέων της κοινωνίας στην Ιορδανία αλλά και στο εξωτερικό. Στην Ιορδανία δραστηριοποιείται και υποστηρίζει την εκπαίδευση, την χειραφέτηση, τον τουρισμό και την νεολαία. Σε παγκόσμιο επίπεδο υποστηρίζει ένθερμα την Παγκόσμια εκπαίδευση και τον διαπολιτισμικό και διαθρησκευτικό διάλογο.

## Παραπομπές


## Εξωτερικοί σύνδεσμοι
* Η επίσημη ιστοσελίδα της Βασίλισσας Ράνια της Ιορδανίας     
* Ισχυρή, όμορφη και... διαδικτυωμένη    
* Οι 10 ωραιότερες γυναίκες στην πολιτική σκηνή 
*

Κατηγορία:Χασεμίτες
Κατηγορία:Ιορδανοί ευγενείς
Κατηγορία:Μεσανατολίτες φεμινιστές
Κατηγορία:Πρέσβεις Καλής Θέλησης της UNICEF
Ανατολική Αφρική

**Ανατολική Αφρική** ονομάζεται η ανατολική περιοχή της Αφρικανικής ηπείρου, όπως ορίζεται από τη γεωγραφία ή τη γεωπολιτική. Σύμφωνα με τον Οργανισμό Ηνωμένων Εθνών, 19 περιοχές σχηματίζουν την Ανατολική Αφρική:

* Τανζανία, Κένυα, Ουγκάντα, Ρουάντα, και Μπουρουντί – μέλη της Κοινότητας Κρατών της Ανατολικής Αφρικής (EAC). Το Μπουρουντί και η Ρουάντα θεωρούνται μερικές φορές μέρη της Κεντρικής Αφρικής.
* Τζιμπουτί, Ερυθραία, Αιθιοπία, και Σομαλία – συλλογικά γνωστές και ως Κέρας της Αφρικής
* Μοζαμβίκη και Μαδαγασκάρη – συχνά θεωρούνται μέρη της Νότιας Αφρικής. Η Μαδαγασκάρη συνδέεται στενά πολιτισμικά με τη Νοτιοανατολική Ασία και τα νησιά του Ινδικού ωκεανού.
* Μαλάουι, Ζάμπια, και Ζιμπάμπουε – συχνά συγκαταλέγονται επίσης στη Νότια Αφρική, και παλαιότερα μέλη της διαλυθείσας Κεντροαφρικανικής Ομοσπονδίας.
* Κομόρες, Μαυρίκιος, και Σεϋχέλλες – μικρά νησιά στον Ινδικό ωκεανό
* Ρεϋνιόν και Μαγιότ – Γαλλικές υπερπόντιες περιοχές επίσης στον Ινδικό ωκεανό.
* Νότιο Σουδάν, νέο ανεξάρτητο κράτος

Ο όρος *Ανατολική Αφρική* χρησιμοποιείται συχνά για να αναφερθεί στην περιοχή που σχηματίζεται μεταξύ της Κένυας, της Τανζανίας και της Ουγκάντας, και (η πιο ευρεία έννοια του όρου) συγκαταλέγει επίσης τη Ρουάντα, το Μπουρούντι, τη Σομαλία, το Τζιμπουτί, την Αιθιοπία, την Ερυθραία και το Νότιο Σουδάν. Ο πληθυσμός της, σύμφωνα με τη μέση εκτίμηση πληθυσμού των Ηνωμένων Εθνών για το 2024, εκτιμάται σε 500.704.000 κατοίκους, αποτελώντας το 33,0% του συνολικού πληθυσμού της Αφρικής και το 6,1% του παγκόσμιου πληθυσμού.

Η Αίγυπτος και το Σουδάν αν και αποτελούν τμήμα του βορειοανατολικού μέρους της ηπείρου, θεωρούνται κομμάτι της Βορείου Αφρικής.

## Δημογραφικά στοιχεία

### Εξαρτώμενα Εδάφη

## Παραπομπές


Κατηγορία:Περιοχές της Αφρικής
C2H8Si

Ο μοριακός τύπος **C<sub>2</sub>H<sub>8</sub>Si** μπορεί να αναφέρεται στα ακόλουθα δύο (2) ισομερή θέσης:
# Αιθυλοσιλάνιο ή **σιλυλαιθάνιο** με ημισυντακτικό τύπο CH3CH2SiH3
# Διμεθυλοσιλάνιο ή **μεθυλοσιλυλομεθάνιο** με ημισυντακτικό τύπο CH3SiH2CH3

Κατηγορία:Αποσαφηνίσεις χημικών τύπων
Κατηγορία:C2
Κατηγορία:Οργανικές ενώσεις με πυρίτιο
Κατηγορία:Κορεσμένες ενώσεις
Χίρου Ονόντα

Ο ανθυπολοχαγός **Χίρου Ονόντα** (, Τόκιο, 19 Μαρτίου 1922 - 16 Ιανουαρίου 2014) ήταν Ιάπωνας αξιωματικός του αυτοκρατορικού στρατού που συνέδεσε το όνομά του με μια από τις πλέον απίστευτες ιστορίες του Β΄ Παγκοσμίου Πολέμου και η περίπτωσή του αποτελεί ακραίο δείγμα προσήλωσης σε εντολές ανωτέρων, τυπολατρείας, πείσματος, αλλά και αυτοθυσίας.

Ο Ονόντα έφθασε στη μικρή νήσο Λουμπάγκ των Φιλιππίνων τον Δεκέμβριο του 1944, ύστερα από εντολή του διοικητή του ταγματάρχη Γιασίμι Τανιγκούκι επικεφαλής μικρής ομάδας στρατιωτών, με στόχο την κατασκοπεία και τη δημιουργία αντάρτικου κατά των αμερικανικών δυνάμεων. Οι διαταγές που έλαβε ήταν να μη παραδοθεί, ακόμη κι αν του απομείνει μόνο ένας άνδρας. Πραγματικά, ο Ονόντα ξεκίνησε τις δολιοφθορές και η ομάδα του εμπλέχθηκε σε αρκετά περιστατικά συγκρούσεων με το στρατό των Φιλιππίνων, κάτι που είχε ως αποτέλεσμα να σκοτωθούν σε μάχες οι περισσότεροι από τους συντρόφους του. Εγκλωβισμένος μέσα στη ζούγκλα της νήσου, ουδέποτε πληροφορήθηκε το τέλος του πολέμου και συνέχιζε να δρα σαν αυτός να συνεχίζεται. Μεγάλο ρόλο στην πλάνη του έπαιξε το γεγονός πως αγνοήθηκε από τους προϊσταμένους του που δεν ήλθαν σε επαφή μαζί του, ώστε να τον ενημερώσουν εγκαίρως για το πέρας των εχθροπραξιών.

Όπως δήλωσε πολλά χρόνια αργότερα, δεν πίστευε ότι η χώρα του θα παραδίνετο ποτέ και ως εκ τούτου, αφού δεν ειδοποιήθηκε για το αντίθετο, εκείνος συνέχιζε τον αγώνα του. Το μεγαλύτερο πλήγμα που δέχθηκε πάντως, ήταν, όπως επίσης είπε, ο θάνατος του μοναδικού επιζήσαντα από το Β' Π.Π. στρατιώτη του Κιπίσκι Κοζούκα, το 1972 ύστερα από συμπλοκή με την αστυνομία των Φιλιππίνων. Παρά τις προσπάθειες που έγιναν για την πληροφόρησή του, από την οικογένεια και τον ίδιο τον αδελφό του προς τα τέλη της δεκαετίας του '50, ο Ονόντα αρνείτο πεισματικά να πειστεί ότι έπρεπε να επιστρέψει στον πολιτισμό. Τελικά, το Δεκέμβριο του 1972 ένας νεαρός δημοσιογράφος που έφθασε στη ζούγκλα του νησιού, κατάφερε να τον κάνει να δεχτεί την αλήθεια, όμως ο Ονόντα του είπε πως θα παραδινόταν μόνο στον (πρώην) διοικητή του. Στις 9 Μαρτίου του 1974 ο ταλαιπωρημένος αξιωματικός παρέδωσε το ξίφος του 29 ολόκληρα χρόνια από τη στιγμή που είχε διαταχθεί να μεταβεί στο νησί. Ο Ονόντα, που δέκα ημέρες αργότερα θα συμπλήρωνε τα 52 του χρόνια, μεταφέρθηκε από τη Μανίλα στο Τόκυο όπου τον υποδέχθηκαν με τιμές ήρωα οι υπέργηροι γονείς του, ηλικίας αμφότεροι 80 ετών, κυβερνητικοί παράγοντες, δημοσιογράφοι και περίπου 7.000 κόσμος.

Στη σύντομη συνέντευξη Τύπου που παρατέθηκε αρνήθηκε να απαντήσει για το πως του φαινόταν η σύγχρονη Ιαπωνία, περιοριζόμενος να δηλώσει ότι δεν έχει πια σημασία αν κέρδισε ή όχι τον πόλεμο, εφόσον η χώρα ευημερεί. Για τα τότε μελλοντικά του σχέδια είπε ότι δεν είχε σκεφθεί τι θα πράξει.

## Πηγές
* Φύλλο εφημερίδας "Μακεδονία", ανταπόκριση από Τόκυο, 12 Μαρτίου 1974.
* "Το μεγάλο Βιβλίο των σαλταρισμένων", τόμος 3, μέρος Α΄, ISBN 960-539-077-9, έκδοση "Μοντέρνοι Καιροί", Σεπτέμβριος 1998

## Παραπομπές


## Εξωτερικοί σύνδεσμοι

* Κι όμως, έχει συμβεί
* Η απίστευτη ιστορία επιβίωσης του κ. Hiroo Onoda

Κατηγορία:Ιάπωνες στρατιωτικοί
Κατηγορία:Ιάπωνες του Β΄ Παγκοσμίου Πολέμου
Κατηγορία:Ιάπωνες αυτοβιογράφοι
Τομ Γληνός

Ο **Τομ Γληνός** (*Tom Glinos*) είναι ελληνικής καταγωγής Καναδός ερασιτέχνης αστρονόμος. Γεννήθηκε στο Λονδίνο (London) του Οντάριο του Καναδά το 1960. Ο πατέρας του είχε γεννηθεί στο χωριό Πικέρνης ή Πικέρνι του νομού Αρκαδίας και η μητέρα του σε γειτονικό χωριό. Και οι δύο  μετανάστευσαν στον Καναδά  το έτος 1958.

Ο Τομ Γληνός δώρισε το έτος 2000  στο κέντρο του London της Βασιλικής Αστρονομικής Εταιρίας του Καναδά ένα υψηλής ποιότητας ισημερινό (equatorial) τηλεσκόπιο με ειδική περιστρεφόμενη βάση που μπορεί να ακολουθεί την περιστροφή του ουρανού, το οποίο χρησιμοποιήθηκε και για τον προσδιορισμό αστεροειδών.  Μαζί με τα μέλη της ομάδας του κέντρου έχει εργασθεί εντατικά και έχει συνεισφέρει επί 25 και πλέον χρόνια σε πολυάριθμες αστρονομικές παρατηρήσεις. Μαζί με τους David και Wendee Levy  έχουν ανακαλύψει περισσότερους από 150 αστεροειδείς. Ο αστεροειδής - μικρός πλανήτης της κύριας ζώνης αστεροειδών, με το όνομα 7124 Γληνός έχει ονομασθεί έτσι προς τιμήν του.

## Εξωτερικοί σύνδεσμοι
# NASA JPL Small-Body Database Browser: 7124 Glinos (1990 OJ4)
# THE ROYAL ASTRONOMICAL SOCIETY OF CANADA: Asteroids with Canadian Connections 
# David's Comet hunting achievements

Κατηγορία:Καναδοί αστρονόμοι
Κατηγορία:Έλληνες αστρονόμοι
Κατηγορία:Καναδοί ελληνικής καταγωγής
Σύνδρομο Πλάμερ-Βίνσον

Το **σύνδρομο Πλάμερ-Βίνσον** (αγγλικά: Plummer-Vinson) ή όπως αλλιώς ονομάζεται **σύνδρομο Πάτερσον-Μπράουν-Κέλι** (Patterson-Brown-Kelly) ή **σιδηροπενική δυσφαγία** παρουσιάζεται με την τριάδα συμπτωμάτων: δυσφαγία, γλωσσίτιδα και σιδηροπενική αναιμία.

## Αίτια
Τα αίτια του συνδρόμου είναι άγνωστα. Ωστόσο φαίνεται ότι γενετικοί παράγοντες και διατροφικές ανεπάρκειες παίζουν κάποιον ρόλο στην παθογένεσή του. Το σύνδομο είναι πιο συχνό στις γυναίκες, ιδιαίτερα της μέσης ηλικίας. Σε αυτές τις ασθενείς το ρίσκο για ανάπτυξη οισοφαγικού καρκινώματος εκ πλακωδών κυττάρων είναι αυξημένο.

## Συμπτώματα
Οι ασθενείς που πάσχουν από το σύνδρομο συχνά αναφέρουν αίσθημα καύσου στη γλώσσα και στον στοματικό βλεννογόνο. Επίσης οι γλωσσικές θηλές ατροφούν και έτσι η ραχιαία επιφάνεια της γλώσσας είναι λεία και γυαλιστερή. Επίσης έχουν αυξημένο κίνδυνο ανάπτυξης καρκινώματος.

Τα συμπτώματα περιλαμβάνουν:

* Δυσφαγία (δυσχέρεια στην προώθηση τροφών μετά από φυσιολογική κατάποση)
* Πόνο
* Αδυναμία
* Οδυνοφαγία
* Ατροφική γλωσσίτιδα
* Γωνιακή χειλίτιδα
* Κοιλονυχία
* Σπληνομεγαλία

## Διάγνωση
Η αξονική τομογραφία με σκιαγραφικό ή η οισοφαγογαστροσπόπηση του ανώτερου πεπτικού μπορεί να αποκαλύψει το οισοφαγικό πλέγμα. Στη γενική εξέταση αίματος βλέπουμε υπόχρωμη μικροκυτταρική αναιμία που είναι σύμφωνη με σιδηροπενική αναιμία. Βιοψία του προσβεβλημένου βλεννογόνου δείχνει επιθηλιακή ατροφία και χρόνια υποβλεννογόνια φλεγμονή. Επίσης μπορεί να υπάρχει επιθηλιακή ατυπία ή δυσπλασία.

## Θεραπεία και πρόγνωση
Η θεραπεία αρχικά στοχεύει στην αποκατάσταση της σιδηροπενικής αναιμίας. Αυτό μπορεί να βελτιώσει τη δυσφαγία. Επίσης μπορούν να γίνουν διαστολές κατά τη διάρκεια ενδοσκοπήσεων. Οι ασθενείς συνήθως ανταποκρίνονται στη θεραπεία. 

## Επιπλοκές
Κίνδυνος διάτρησης κατά τη διάρκεια των διαστολών και αυξημένος κίνδυνος ανάπτυξης καρκινώματος του οισοφάγου, της στοματικής κοιλότητας και του υποφάρυγγα. 

## Βιβλιογραφία
* Novacek G (2006). "Plummer-Vinson syndrome". Orphanet J Rare Dis 1: 36. doi:10.1186/1750-1172-1-36. PMID 16978405. PMC 1586011. http://www.ojrd.com/content/1//36.

* Enomoto M, Kohmoto M, Arafa UA, et al. (2007). "Plummer-Vinson syndrome successfully treated by endoscopic dilatation". J. Gastroenterol. Hepatol. 22 (12): 2348–51. doi:10.1111/j.1440-1746.2006.03430.x. PMID 18031398.
* https://web.archive.org/web/20181228035404/http://www.blackwell-synergy.com/openurl?genre=article&sid=nlm:pubmed&issn=0815-9319&date=2007&volume=22&issue=12&spage=2348.

Plummer Vinson
Κατηγορία:Γαστρεντερολογία
Κατηγορία:Γενετικές διαταραχές
Κατηγορία:Σπάνιες ασθένειες
Δημοτική Ενότητα Αρρένων

Η **Δημοτική Ενότητα Αρρένων** είναι δημοτική ενότητα του Δήμου Νεστορίου της Περιφερειακής Ενότητας Καστοριάς στη Μακεδονία που συστάθηκε με το πρόγραμμα Καλλικράτης το 2011. Βρίσκεται στη νότια μεριά της περιφερειακής ενότητας, στα σύνορα με τις Π.Ε. Γρεβενών και Π.Ε. Ιωαννίνων. Απλώνεται στις ανατολικές πλαγιές του Γράμμου και αποτελεί μία από τις πιο ορεινές δημοτικές ενότητες της Ελλάδας. Ο πληθυσμός της σύμφωνα με την απογραφή του 2011 είναι 548 κάτοικοι.

## Οικισμοί
Οι οικισμοί της Δ.Ε. Αρρένων είναι:

* Επταχώρι
* Πευκόφυτο
* Ζούζουλη
* Χρυσή

## Παραπομπές

Κατηγορία:Δήμος Νεστορίου
Κατηγορία:Δημοτικές Ενότητες της Ελλάδας
Κοινότητα Λεοντίου

Η **Κοινότητα Λεοντίου** υπήρξε κοινότητα και διοικητική διαίρεση του Νομού Αχαΐας που συστάθηκε με το σχέδιο «Καποδίστριας» το 1997. Γεωγραφικά, η έκτασή της εκτεινόταν στο κεντρικό τμήμα του νομού. Ο πληθυσμός της σύμφωνα με την εθνική απογραφή του 2001 ήταν 514 μόνιμοι κάτοικοι.

Έδρα της κοινότητας υπήρξε ο ομώνυμος οικισμός.

## Κοινοτικά διαμερίσματα
Η κοινότητα αποτελείται από τρία κοινοτικά διαμερίσματα στα οποία ανήκουν οι οικισμοί:
: **Κ.δ. Λεοντίου** [ 395 ]
::* το Λεόντιον [ 231 ]
::* τα Βεταίικα [ 34 ]
::* το Γολέμι [ 11 ]
::* τα Θωμέικα [ 81 ]
::* τα Κατσαϊτέικα [ 6 ]
::* τα Κουναβαίικα [ 8 ]
::* ο Οβρυόκαμπος [ 24 ]
: **Κ.δ. Άνω Μαζαράκι**  -- το Άνω Μαζαράκιον [ 31 ]
: **Κ.δ. Δεμέστιχων** -- τα Δεμέστιχα [ 88 ]

## Δημοτική Ενότητα Λεοντίου
Από το 2010 κ.εξ., η έκταση της Κοινότητας Λεοντίου, βάσει του σχεδίου «Καλλικράτης», αποτελεί τμήμα του νεοπαγούς Δήμου Ερυμάνθου ως δημοτική ενότητα αυτού. Κατά την εθνική απογραφή του 2011 η Δημοτική Ενότητα Λεοντίου του Δήμου Ερυμάνθου βρέθηκε να έχει πληθυσμό 335 κάτοικους.

### Πρόεδροι της Κοινότητας (μετά το 1978)

## Δείτε επίσης
* Δήμος Βλασσίας
* Δήμος Παναχαιών

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμοι Α΄-Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Κοινότητας Λεοντίου (1912-2010). eetaa.gr. Ανακτήθηκε: 04/11/2017.
* Ε.Ε.Τ.Α.Α. - Διοικητικές μεταβολές Δήμου Παναχαιών (1835-1841). eetaa.gr. Ανακτήθηκε: 28/10/2017.
* Τουριστικός οδηγός Νομού Αχαΐας - Κοινότητα Λεοντίου. nea.gr. Ανακτήθηκε από το αρχειοθετημένο πρωτότυπο: 04/09/2016.
* Υπουργείο Εσωτερικών, δήμοι του σχεδίου Καποδίστριας .

Λεοντίου

Κ
Δημοτική Ενότητα Καστρακίου

Η **Δημοτική Ενότητα Καστρακίου** είναι δημοτική ενότητα του Δήμου Καστοριάς της Περιφερειακής Ενότητας Καστοριάς της Μακεδονίας που συστάθηκε με το πρόγραμμα Καλλικράτης το 2011. Βρίσκεται στα βόρεια της περιφερειακής ενότητας, στα σύνορα με την Αλβανία και την Π.Ε. Φλώρινας. Ο πληθυσμός της σύμφωνα με την απογραφή του 2011 είναι 560 κάτοικοι.  

## Οικισμοί
Οι οικισμοί που ανήκουν στη Δ.Ε. Καστρακίου:

* Ιεροπηγή
* Δενδροχώρι

## Παραπομπές

Κατηγορία:Δήμος Καστοριάς
Κατηγορία:Δημοτικές Ενότητες της Ελλάδας
Βασίλης Καζούλης

Ο **Βασίλης Καζούλης**  (ή **Καζούλλης,** Ρόδος, 23 Ιουνίου 1959) είναι Έλληνας τραγουδοποιός της ροκ σκηνής. Κάποια από τα γνωστότερα τραγούδια του είναι τα: «*Φανή», «Αν ήσουν άγγελος», «Κάτι να γυαλίζει», «Αεροπλάνα», «Το τελευταίο πλοίο για την Αμοργό», «Κοπέλες για λίγο», «Βορινό λιμάνι»* και *«Τα φιλιά του Αυγούστου».*

## Βιογραφία
Γεννήθηκε στο χωριό Ασκληπειό της Ρόδου. Σε ηλικία τεσσάρων ετών μετακόμισε στην Αθήνα. Από νεαρή ηλικία διακρίθηκε η κλίση του στη μουσική. Είναι αυτοδίδακτος στην κιθάρα και απόφοιτος της ΑΣΟΕΕ. Στα φοιτητικά του χρόνια δημιούργησε ένα ερασιτεχνικό συγκρότημα, συνεχίζοντας να γράφει στίχους και μουσική. Μετά την αποφοίτησή του, υπηρέτησε για δύο χρόνια στην Αεροπορία, απ' όπου όταν απολύθηκε είχε έτοιμη ήδη την πρώτη συλλογή τραγουδιών του.

Οι Σταμάτης Σπανουδάκης και Διονύσης Σαββόπουλος τον βοήθησαν να αναδειχθεί. Ο Σταμάτης Σπανουδάκης άκουσε πρώτος τη δουλειά του και τον ενθάρρυνε να ασχοληθεί επαγγελματικά με τη μουσική και να κάνει το πρώτο του βήμα στη δισκογραφία. Την ίδια εποχή, γύρω στο 1987 ο Διονύσης Σαββόπουλος τον παρουσίασε στην εκπομπή του «Ζήτω το Ελληνικό Τραγούδι» ως  νέο ταλέντο και εκεί ερμήνευσε για πρώτη φορά τηλεοπτικά το τραγούδι του «Φανή».

Το 1990, με το τραγούδι «Γράμματα στην Σκόνη» από τη συλλογή «Τρύπια καπέλα», έλαβε μέρος στο Διεθνές Φεστιβάλ Μουσικής στο Λάχτι της Φινλανδίας, όπου διακρίθηκε, ενώ το 2002 πραγματοποίησε το όνειρό του να παίξει στο Λίβερπουλ, τη γενέτειρα των The Beatles, καθώς και στο Κάρντιφ, στο Μάντσεστερ και στο Λονδίνο. 

Το ύφος του έχει επιρροές από τους Beatles, με στοιχεία από την παράδοση των Δωδεκανήσων και ιδιαίτερα της πατρίδας του της Ρόδου.

## Προσωπική δισκογραφία

* «Μπλε Μωρό» (Lyra/1987) 
* «Τρύπια Καπέλα» (1989/Minos EMI)
* «Κάτι να γυαλίζει» (1992/ Minos EMI)
* «Βορεινό λιμάνι» (1995/Minos EMI)
* «Τα φιλιά του Αυγούστου» (1998/Lyra)
* «Τόσες αποστάσεις» (ζωντανή ηχογράφηση από το Μετρό, 2000/Lyra)
* «Ραντεβού στην Εθνική» (2001/Lyra)
* «Μόνο να μου γελάς» (2004/Lyra)
* «Απ' το Λίβερπουλ στη Σαντορίνη» (2009/ΕΠΤΑ 7 - Legend)
* «Λευκός Ουρανός» (2014/XRC RECS USA)

Όλα τα άλμπουμ είναι σε μουσική, στίχους και ερμηνεία του ιδίου.

## Παραπομπές


## Εξωτερικοί σύνδεσμοι
* Η επίσημη ιστοσελίδα του Βασίλη Καζούλη
* Official Facebook Fan Page
* MySpace Kazoulis
* Official YouTube Channel

Κατηγορία:Έλληνες μουσικοί
Κατηγορία:Έλληνες στιχουργοί
Κατηγορία:Έλληνες τραγουδιστές
Κατηγορία:Έλληνες τραγουδοποιοί
Κατηγορία:Έλληνες συνθέτες
Κατηγορία:Ρόδος
Κοινότητα Σουλίου

:*Για λοιπά τοπωνύμια στην Ελλάδα κ.λπ. με την ονομασία Σούλι, δείτε: [[Σούλι (αποσαφήνιση)]]*

μικρογραφία|'''Πανοραμική άποψη περιοχής Σουλίου'''|εναλλ.=
μικρογραφία|Χορός του Ζαλόγγου (Claude Pinet)
μικρογραφία|Κιάφα
Η **Κοινότητα Σουλίου** ήταν Κοινότητα του Νομού Θεσπρωτίας, που συστάθηκε με το Σχέδιο «Καποδίστριας» το 1997. Βρισκόταν στα νοτιοανατολικά του Νομού, στα σύνορα με τον Νομό Ιωαννίνων. Ο πληθυσμός της σύμφωνα με την Απογραφή του 2001, ήταν 748 κάτοικοι. Έδρα της ήταν, η Σαμονίδα. Το 2010 με το Πρόγραμμα «Καλλικράτης», μετατράπηκε σε **Δημοτική Ενότητα Σουλίου** και προσαρτήθηκε στο Δήμου Σουλίου.

## Διοικητική Διαίρεση

## Διοικητικές μεταβολές

## Διατελέσαντες Κοινοτάρχες

## Παραπομπές


## Χάρτης περιοχής


Σουλιου
Κατηγορία:Σούλι
Πέτρος Βάλληνδας

Ο **Πέτρος Βάλληνδας**(1912-1960) ήταν καθηγητής Διεθνούς δικαίου, ιδρυτής του Ελληνικού Ινστιτούτου Διεθνούς και Αλλοδαπού δικαίου.

Γεννήθηκε στα Χανιά. Σπούδασε στο Πανεπιστήμιο του Βερολίνου, απ΄όπου έλαβε πτυχίο πολιτικών και οικονομικών σπουδών, έχοντας θητεύσει ως βοηθός στα Kaiser-Wilhelm Institut fur auslandisches offentliches Recht und Volkerrecht και Kaiser-Wilhelm Institut fur auslandisches und internationales Privatrecht.Υφηγητής της Νομικής Σχολής του Πανεπιστημίου Αθηνών (1938), καθηγητής της Παντείου Σχολής Πολιτικών Επιστημών (1938) και καθηγητής ιδιωτικού διεθνούς δικαίου και συγκριτικού δικαίου στη Νομική Σχολή του Πανεπιστημίου Θεσσαλονίκης(1944). Ο καθηγητής Βάλληνδας ίδρυσε το Ελληνικό Ινστιτούτο Διεθνούς και Αλλοδαπού Δικαίου το 1939, εμπνεόμενος από αντίστοιχους φορείς της αλλοδαπής.

Διευθυντής της υπηρεσίας νομικών μελετών του Υπουργείου Δικαιοσύνης (1938-1941), σύμβουλος επί τιμή του Υπουργείου Εξωτερικών (1947-1960), νομικός σύμβουλος του Υπουργείου Οικονομικών (1958-1960).

Μέλος του Μόνιμου Διαιτητικού Δικαστηρίου της Χάγης (1947-1960).

Συνεργαζόμενο μέλος του Ινστιτούτου Διεθνούς Δικαίου (1952-1960), μέλος του διοικητικού συμβουλίου του Διεθνούς Ινστιτούτου της Ρώμης για την ενοποίηση του ιδιωτικού δικαίου (1952-1960), καθώς και συνεργαζόμενο μέλος σε σειρά αλλοδαπών επιστημονικών ενώσεων διεθνούς και συγκριτικού δικαίου.

Συνέγραψε πλήθος μονογραφιών, άρθρων και άλλων εκδόσεων με κύρια αντικείμενα το ιδιωτικό διεθνές δίκαιο και το συγκριτικό δίκαιο.

## Πηγές


Κατηγορία:Έλληνες νομικοί
Κατηγορία:Έλληνες πανεπιστημιακοί του 20ού αιώνα
Κατηγορία:Καθηγητές Νομικής Πανεπιστημίου Θεσσαλονίκης
Δήμος Σελέρου

Ο ** Δήμος Σελέρου** ήταν δήμος του νομού Ξάνθης που συστάθηκε το 2006 και υπήρξε μέχρι το 2010 οπότε συγχωνεύτηκε στο Δήμο Αβδήρων. Βρίσκεται στο κεντρικό τμήμα του νομού. 

Ο Δήμος Σελέρου προήλθε από την Κοινότητα Σελέρου. Το Σχέδιο Καποδίστριας του 1997 προέβλεπε τη συγχώνευση των περισσότερων κοινοτήτων σε μεγαλύτερους δήμους. Επειδή όμως η κοινότητα Σελέρου είχε πληθυσμό 4502 κατοίκων (απογραφή 2001) κάνοντάς την τη μεγαλύτερη σε όλη την Ελλάδα, δε συγχωνεύθηκε, αλλά έμεινε ως Κοινότητα μέχρι το 2006 και μετατράπηκε σε Δήμο το 2007. 

Ο δήμος αποτελούνταν από 1 δημοτικό διαμέρισμα, στο οποίο ανήκαν οι οικισμοί:

: ** [[Τοπικό διαμέρισμα Σελέρου Ξάνθης|Τ.δ. Σελέρου]] ** [ 4.509 ]
::* το Σέλερο [ 1.726 ]
::* το Άκαρπο [ 226 ]
::* το Άνω Πολύσιτο [ 61 ]
::* το Βελοχώρι [ 210 ]
::* το Γρήγορον [ 239 ]
::* η Λευκόπετρα [ 638 ]
::* η Ρύμη [ 13 ]
::* τα Σήμαντρα [ 713 ]
::* τα Φίλια [ 683 ]

## Δήμαρχοι και Κοινοτάρχες
Το 2006 και το 2002 δήμαρχος είχε εκλεγεί ο Ιντζέ Μεμέτ Μπιρόλ του Σελάμη, ενώ το 1998 κοινοτάρχης ήταν ο Ρετζέπ Κιουτσούκ.

## Κοινότητα Σελέρου
Η Κοινότητα Σελέρου υπήρξε από το 1924 μέχρι το 2006. Συστάθηκε το 1924, αρχικά υπαγόμενη στο Νομό Ροδόπης (Κοινότητα Σελέρου Ροδόπης) και από το 1944 υπαγόμενη στο νομό Ξάνθης (Κοινότητα Σελέρου Ξάνθης).

Το 1924 την κοινότητα αποτελούσαν οι οικισμοί:
*Σέλερο (Γκιοκή Σελέρ)
*Φίλια
*Γρήγορον
*Βελοχώριον
*Λευκόπετρα
*Άκαρπον
*Σήμαντρα

Το 1928 προσαρτάται στην κοινότητα ο οικισμός:
*Εξοχικαί Κατασκηνώσεις

Το 1940 αναγνωρίζεται και προσαρτάται στην κοινότητα ο οικισμός:
*Μπόκλουτζα (που αργότερα μετονομάστηκε σε Ρύμη)
ενώ καταργείται ο οικισμός Εξοχικαί Κατασκηνώσεις.

Το 1971 αναγνωρίζεται και προσαρτάται στην κοινότητα ο οικισμός:
*Άνω Πολύσιτο

Ο πληθυσμός της το 1981 ήταν 3.783 κάτοικοι.

Το 2006 μετονομάστηκε σε Δήμο Σελέρου.

## Δείτε επίσης
*Δήμος Αβδήρων

## Παραπομπές


## Εξωτερικοί σύνδεσμοι
*Δήμος Σελέρου
*Υπουργείο Εσωτερικών, δήμοι του σχεδίου Καποδίστριας 

Σελέρου
Δημήτριος Ευρυγένης

Ο **Δημήτριος Ευρυγένης** (10 Σεπτεμβρίου 1925 - 27 Ιανουαρίου 1986) ήταν Έλληνας ευρωβουλευτής, εκλεγμένος με τη Νέα Δημοκρατία και καθηγητής Διεθνούς δικαίου και δικαστής στο Ευρωπαϊκό Δικαστήριο Δικαιωμάτων του Ανθρώπου.

Γεννήθηκε στη Θεσσαλονίκη. Σπούδασε νομικά. Υπήρξε καθηγητής της Νομικής σχολής Θεσσαλονίκης, ιδρυτής και πρώτος διευθυντής της Ελληνικής Επιθεώρησης Ευρωπαϊκού Δικαίου (ΕΕΕυρΔ)., βουλευτής Επικρατείας, ευρωβουλευτής και Υφυπουργός Εθνικής Παιδείας και Θρησκευμάτων. Η Νομική σχολή του Πανεπιστημίου Θεσσαλονίκης τον τίμησε για το επιστημονικό έργο και το ήθος του, δίνοντας το όνομά του στο μεγάλο αμφιθέατρο της Σχολής Νομικών, Οικονομικών και Πολιτικών Επιστημών του Α.Π.Θ.. Πέθανε το 1986.

## Πηγές


Κατηγορία:Έλληνες δικαστικοί
Κατηγορία:Έλληνες πανεπιστημιακοί του 20ού αιώνα
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Έλληνες βουλευτές επικρατείας
Κατηγορία:Έλληνες υφυπουργοί Εθνικής Παιδείας και Θρησκευμάτων
Κατηγορία:Καθηγητές Νομικής Πανεπιστημίου Θεσσαλονίκης
Κατηγορία:Ευρωβουλευτές της Ελλάδας εκλεγμένοι την περίοδο 1984-1989
Γιώργος Ζησόπουλος

Ο **Γιώργος Ζησόπουλος** (Κατερίνη, 1984-) είναι Έλληνας ποδοσφαιριστής, ο οποίος αγωνίζεται ως αμυντικός μέσος αλλά και ως κεντρικός αμυντικός στον Λεβαδειακό.

## Καριέρα
Γεννήθηκε στην Κατερίνη στις 23 Μαΐου 1984 και πρωτόπαιξε ποδόσφαιρο στον τοπικό Πιερικό. Συνέχισε στη Θεσσαλονίκη, ξεκινώντας προπονήσεις με τον Άρη Θεσσαλονίκης, αλλά όταν έφθασε στα 18 του και έπρεπε να του προταθεί κάποιο επαγγελματικό συμβόλαιο, οι «κίτρινοι» τον άφησαν ελεύθερο. Πήγε στον ΠΑΟΚ, το 2003 και με την ομάδα αυτή πανηγύρισε την έξοδο στους προκριματικούς του Τσάμπιονς Λιγκ το 2004. Το 2005 μετακόμισε στον Λεβαδειακό όπου παρέμεινε επί μία πενταετία ως βασικό στέλεχος. Το καλοκαίρι του 2010 μετακόμισε στην Κομοτηνή και τον Πανθρακικό όπου αγωνίστηκε για έναν χρόνο και επέστρεψε ξανά στην Βοιωτία και τον Λεβαδειακό.

Από το 2013 μέχρι το 2016 αγωνίστηκε με τα χρώματα του Αστέρα Τρίπολης, ενώ τον Ιούνιο του 2016 συμφώνησε με τον Ατρόμητο Αθηνών για τα επόμενα δύο χρόνια.

Στις 17 Δεκεμβρίου 2018 στον αγώνα του Λεβαδειακού με τον ΠΑΟΚ, ο Ζησόπουλος πέτυχε τέρμα και έγινε έτσι ο μεγαλύτερος σε ηλικία σκόρερ (σε ηλικία 34 ετών, 6 μηνών και 26 ημερών) στο πρωτάθλημα της Σούπερ Λιγκ 2018-2019 και 7ος στην ιστορία της διοργάνωσης.

## Παραπομπές


## Εξωτερικοί σύνδεσμοι

* Η καριέρα του Γιώργου Ζησόπουλου στο soccerway 
* Το προφίλ του Γιώργου Ζησόπουλου στο transfermarkt
* Ο Zησόπουλος στο guardian.co.uk 



Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Γωνιακή χειλίτιδα

Η **γωνιακή χειλίτιδα** (ή όπως αλλιώς ονομάζεται γωνιακή στοματίτιδα) είναι μία φλεγμονώδης αλλοίωση στη γωνία των χειλιών που συχνά είναι αμφοτερόπλευρη. Φαίνονται σχισμές στο δέρμα και στα χείλη που σε σοβαρές περιπτώσεις μπορεί να αιμορραγούν και να δημιουργηθούν έλκη με εφελκίδες. 

## Αίτια
Αν και οι πληγές μπορούν να επιμολυνθούν με τον μύκητα *Candida albicans*, ή άλλους παθογόνους οργανισμούς, μελέτες έχουν δείξει ότι η αρχική έναρξη της γωνιακής χειλίτιδας οφείλεται σε διατροφικές ανεπάρκειες, κυρίως ριβοφλαβίνη (βιταμίνη Β2), ανεπάρκεια σιδήρου και ανεπάρκεια ψευδαργύρου που μπορεί να οφείλονται είτε σε μη επαρκή διαιτιτική πρόσληψη της ουσίας ή σε άλλες παθολογικές καταστάσεις (π.χ. κοιλιοκάκη).

Η γωνιακή χειλίτιδα μπορεί να είναι μέρος και άλλων συμπτωμάτων όπως η δυσφαγία, η σιδηροπενική αναιμία και η γλωσσίτιδα στο σύνδρομο Πλάμερ-Βίνσον.

Επίσης ηλικιωμένοι που χάνουν τα δόντια τους μπορεί να αναπτύξουν γωνιακή χειλίτιδα επειδή κλείνει το στόμα σε μεγαλύτερο βαθμό. Επίσης μπορεί να είναι αποτέλεσμα χαμηλής θερμοκρασίας περιβάλλοντος (όπως την περίοδο του χειμώνα).

Η γωνιακή χειλίτιδα μπορεί να προκληθεί από μικρόβια αλλά οι πιο συχνοί παθογόνοι είναι οι μύκητες. Επίσης μπορεί να προκληθεί από φαρμακευτικές ουσίες που προκαλούν ξήρανση του δέρματος, όπως και σε πρωτοπαθή υπερβιταμίνωση Α.

## Θεραπεία
Η θεραπεία ποικίλει ανάλογα με τα αίτια. Σε ελάσσονες περιπτώσεις που οφείλονται σε βακτηριακή μόλυνση, γίνεται χρήση τοπικού αντιβιωτικού στην περιοχή για μερικές ημέρες. Ελάσσονες περιπτώσεις που οφείλονται σε μυκητιασιακή μόλυνση αντιμετωπίζονται με αντιμυκητιασικές αλοιφές. 

Οι περιπτώσεις που οφείλονται σε σύνδρομα δυσαπορρόφησης ή σε διατροφικές ανεπάρκειες αντιμετωπίζονται με τη χορήγηση της ουσίας που βρίσκεται σε έλλειψη, όπως ενέσεις βιταμίνης Β12 ή πρόσληψη σιδήρου. 

## Αναφορές


Κατηγορία:Φλεγμονές
Τοκατλίδης

**Τοκατλίδης** (με λατινικούς χαρακτήρες Tokatlidis) ή το θηλυκού γένους Τοκατλίδου (Tokatlidou), είναι Ελληνικό επώνυμο. Ετυμολογικά θεωρείται-πιστεύεται πως προέρχεται από τις λέξεις: Τοκάτ (Τοκάτη - Tokat) πόλη της Μικρά Ασίας (Τουρκία), το επίθεμα -λι που συνήθως - ενίοτε προδίδει περιοχή-καταγωγή και την κατάληξη -ίδης  (ήτοι, γιος του τάδε, εν προκειμένω γιος αυτού που κατάγεται από την Τοκάτη).

## Παραπομπές


Κατηγορία:Ελληνικά επώνυμα
Γεώργιος Ράμμος

Ο **Γεώργιος Ράμμος** (1902 - 23 Ιανουαρίου 1987) ήταν Έλληνας νομικός.

Γεννήθηκε στο Κορακοβούνι Κυνουρίας. Σπούδασε νομική στο πανεπιστήμιο Αθηνών, του οποίου έγινε διδάκτωρ, και συμπλήρωσε τις σπουδές του στη Λειψία, το Αμβούργο, το Γκέτινγκεν και τη Λωζάνη. Το 1932 εξελέγη υφηγητής στην έδρα της Πολιτικής Δικονομίας στη Νομική Σχολή Αθηνών, το 1934 έκτακτος καθηγητής, το 1937 τακτικός καθηγητής, θέση στην οποία παρέμεινε μέχρι το 1968, οπότε και αποχώρησε από το πανεπιστήμιο με τον τίτλο του Ομότιμου καθηγητή. Τις περιόδους 1947 - 1948 και 1960 - 1961 διετέλεσε κοσμήτορας της Νομικής Σχολής Αθηνών, την περίοδο 1966 - 1967 αντιπρύτανης του Καποδιστριακού Πανεπιστημίου και την περίοδο 1967 - 1968 πρύτανης.

Είχε διατελέσει μέλος της Αναθεωρητικής Επιτροπής Συντάξεως του Κώδικα Πολιτικής Δικονομίας, πρόεδρος της Εταιρείας Ελλήνων Δικονομολόγων καθώς και υπουργός Παιδείας και Θρησκευμάτων στην κυβέρνηση Κωνσταντίνου Γεωργακόπουλου του 1958). Επίσης έχει να επιδείξει πλούσιο συγγραφικό έργο. Ο Γεώργιος Ράμμος θεωρείται ένας εκ των κορυφαίων δικονομολόγων με διεθνή αναγνώριση.

Απεβίωσε στην Αθήνα το 1987. 

## Πηγές


Κατηγορία:Καθηγητές νομικής Αθηνών
Κατηγορία:Έλληνες υπουργοί Εθνικής Παιδείας και Θρησκευμάτων
Ευστάθιος Λαφαζανίδης

Ο **Ευστάθιος Λαφαζανίδης** είναι Έλληνας πολιτικός. 

Γεννήθηκε το 1955 στη Θεσσαλονίκη και μένει στον δήμο Κορδελιού - Ευόσμου. Αποφοίτησε από το 11ο Γυμνάσιο Θεσσαλονίκης. Σπούδασε στο Πανεπιστήμιο της Νάπολης στην Ιταλία, εκεί πήρε και το πτυχίο Πολιτικού Μηχανικού-Συγκοινωνιολόγου. Παντρεύτηκε με την Χρυσούλα Τσαφή και έχουν 4 παιδιά. Πρώτη φορά γίνεται Δημοτικός Σύμβουλος το 1990. Το 1994 δημιούργησε την "Δυναμική Παρέμβαση" και ως επικεφαλής εκλέγεται Δήμαρχος το 1994, 1998, 2002, 2006 και το 2010. Υπήρξε ο πρώτος δήμαρχος του ενιαίου δήμου Κορδελιού- Ευόσμου που δημιουργήθηκε με την εφαρμογή του νομοσχεδίου Καλλικράτης.

## Εξωτερικοί σύνδεσμοι
* Επίσημη ιστοσελίδα

Κατηγορία:Δήμαρχοι ελληνικών πόλεων
Διομήδης Κομνηνός

Ο **Διομήδης Κομνηνός** (1956-1973) ήταν Έλληνας μαθητής και τo πρώτo θύμα της Εξέγερσης του Πολυτεχνείου. Ο Διομήδης Κομνηνός ήταν από τους πρώτους νεκρούς εκτός του Πολυτεχνείου.

## Βιογραφία
Πέρασε τα μαθητικά του χρόνια στην Αθήνα, αν και ορισμένες πηγές αναφέρουν ότι έλκυε την  καταγωγή του από την Κύπρο, ενώ διέμενε στην οδό Λευκάδος 7. Προς τιμήν του το 9ο Δημοτικό Σχολείο Πετρούπολης ονομάστηκε "9ο Δημοτικό Σχολείο Πετρούπολης Διομήδης Κομνηνός". Είχε περάσει τις εισαγωγικές εξετάσεις του Πολυτεχνείου με ψηλούς βαθμούς μόλις πριν του θανάτου του.

Τη νύχτα της 16ης Νοεμβρίου 1973, αστυνομικές δυνάμεις ήρθαν αντιμέτωπες με εκατοντάδες διαδηλωτών που είχαν συγκεντρωθεί εντός και εκτός του προαυλίου του Πολυτεχνείου στην οδό Πατησίων. Ο Κομνηνός ήταν μαθητής λυκείου μέσα στο Πολυτεχνείο, ενώ αργότερα ενώθηκε με άλλους μαθητές και φοιτητές στη γωνία 3ης Σεπτεμβρίου, Μάρνη και Αβέρωφ, μεταφέροντας τραυματίες. Τραυματίστηκε και ο ίδιος θανάσιμα στην καρδιά από πυρά που έριξαν, σκοπεύοντάς τον από απόσταση 10 μέτρων άνδρες της φρουράς του υπουργείου Δημοσίας Τάξεως. Μεταφέρθηκε από διαδηλωτές και τον γιατρό Αντώνη Κοντόπουλο στο Σταθμό Πρώτων Βοηθειών του ΕΕΣ και από εκεί, νεκρός πλέον, στο Ρυθμιστικό Κέντρο Αθηνών (μετέπειτα Γενικό Κρατικό).

## Αναγνώριση
Ο ποιητής Δημήτρης Ραβάνης - Ρεντής έγραψε ένα ποίημα προς τιμήν του. Επίσης και η Λένα Παππά, το γνωστό ποίημα "Στους σκοτωμένους σπουδαστές του Νοεμβρίου", το οποίο άλλωστε, μέχρι πρόσφατα, ήταν ανθολογημένο σε σχολικά εγχειρίδια. Ο ποιητής Ανέστης Ευαγγέλου δημιούργησε συλλογή αποστροφικών ποιημάτων στην οποία έδωσε τον τίτλο "Διομηδης Κομνηνος"  όπου, μεταξύ άλλων, αναφέρει: "Δεκαεφτά χρονών. Εθελοντής τραυματιοφορέας. Γαζώθηκε από σφαίρες τη Νύχτα της Μεγάλης Σφαγής. 17 Νοέμβρη '73 στο Πολυτεχνείο.".

Το όνομά του αναφερόταν στο βούλευμα των Δικών της Χούντας.

Η σκισμένη του μπλούζα βρίσκεται σε έκθεμα θυμάτων του Πολυτεχνείου και χρησιμοποιήθηκε από τη χήρα του Σαλβαδόρ Αλιέντε, Ορτένσια, για να σκουπίσει τα δάκρυά της.

## Παραπομπές


## Πηγές
* 
* Περιοδικό Ταχυδρόμος, Εφημερίδα Τα Νέα, 15/11/2003

Κατηγορία:Έλληνες θύματα δολοφονικών ενεργειών
Κατηγορία:Αντιδικτατορικός αγώνας
Κατηγορία:Νεκροί του Πολυτεχνείου
Κατηγορία:Δολοφονίες στην Ελλάδα
Θεοδόσιος Παπαγιαννακόπουλος

Ο **Θεοδόσιος Παπαγιαννακόπουλος** ήταν αγωνιστής του 1821.
## Βιογραφικά στοιχεία
Ο Θεοδόσιος Παπαγιαννακόπουλος, γιος του Αναγνώστη Παπαγιαννακόπουλου κατάγονταν από τα Μαγούλιανα της τότε επαρχίας Καρυταίνης. Έλαβε μέρος στην Επανάσταση του 1821 ως εκατόνταρχος (επικεφαλής 100 ανδρών) σε σπουδαίες μάχες όπως των Δερβενακίων, Τριπολιτσάς, Ναυπλίου, Γράνας, Δολιανών, του Μ. Σπηλαίου. Διετέλεσε τόσο υπό τις διαταγές του Θ. Κολοκοτρώνη, αλλά και των στρατηγών Νικηταρά, Κανέλλου Δεληγιάννη, Χατζηχρήστου, Ν. Πετιμεζά, Β. Πετιμεζά, Δ. Πλαπούτα και Σωτ. Θεοχαρόπουλου. 

Ο Παπαγιαννακόπουλος, μετοίκησε στα Φίλια Καλαβρύτων μετά την απελευθέρωση, το 1840, όπου διετέλεσε πρώτος γραμματοδιδάσκαλος  και έγινε γαμβρός της οικογένειας των Σακελλαρόπουλων. Μετέπειτα υπηρέτησε ως δημοδιδάσκαλος σε διάφορα μέρη της Πελοποννήσου.

## Πηγές
* 

* 
* Φάκελος αγωνιστή Θεοδόσιου Α. Παπαγιαννακόπουλου, τμήμα χειρογράφων, Εθνική Βιβλιοθήκη

Κατηγορία:Αγωνιστές του 1821
Πανελλήνιοι κολυμβητικοί αγώνες 1927

Οι **[[Πανελλήνιο πρωτάθλημα κολύμβησης OPEN|πανελλήνιοι κολυμβητικοί αγώνες]] του 1927** ήταν οι τελευταίοι που έγιναν υπό την αιγίδα του ΣΕΓΑΣ και διεξήχθησαν από τις 30 Ιουλίου έως και την 1 Αυγούστου 1927, στο Τουρκολίμανο. 

## Αποτελέσματα

*Γενική βαθμολογία
:1: Εθνικός Πειραιώς βαθμοί 27
:2: Ολυμπιακός Σ.Φ.Π. βαθμοί 26
:3: Πανελλήνιος ΓΣ βαθμοί 17
:4: ΝΟ Φαλήρου βαθμοί 12
:5: Ηρακλής Θεσ/κης  βαθμοί 4
:6: ΓΣ Πέλωψ  βαθμοί 4
:7: Πανιώνιος ΓΣΣ βαθμοί 2
:8: Άρης Θεσ/κης  βαθμοί 1

:Τελική κατάταξη Ουώτερ πόλο
:1:Ολυμπιακός (3-2 στον Τελικό τον Εθνικό)
:2:Εθνικός Πειραιώς 
:3:ΓΣ Πέλωψ (3-0 τον Πανιώνιο στον αγώνα για τις θέσεις 3-4)
:4: Πανώνιος ΓΣΣ 

:Ολυμπιακός: Νίκος Καλούδης, Ιωάννης Παπαδάκης, Ανδρέας Αθανασιάνος, Εμμανουήλ Μπαλτατζής - Μαυροκορδάτος, Νικόλαος Μπαλτατζής - Μαυροκορδάτος, Χρ. Σιαδήμας, Ν. Κιβωτός, Θεοδωρόπουλος, Φραγκούλης, Μελάς, και Κορδοπάτης

## Πηγές
* Εφημερίδα "Βραδυνή" 31/8, 1/2 και 2/2/1927
* Περιοδικό "Η Νίκη" Αύγουστος - Σεπτέμβριος 1927
* Μουσείο Ολυμπιακού Σ.Φ.Π. - Αρχείο Μερεντίτη

## Παραπομπές


Κατηγορία:Πανελλήνιο πρωτάθλημα κολύμβησης
Κατηγορία:Αθλητικά γεγονότα του 1927
Κατηγορία:Διοργανώσεις υγρού στίβου στον Πειραιά
Πανελλήνιοι κολυμβητικοί αγώνες 1929

Οι **[[Πανελλήνιο πρωτάθλημα κολύμβησης OPEN|πανελλήνιοι κολυμβητικοί αγώνες]] του 1929** διεξήχθησαν στις 14 - 15 Σεπτεμβρίου 1929, στο Τουρκολίμανο.
## Η διοργάνωση

Μετά τη μέτρια διοργάνωση του πανελλήνιου πρωταθήματος 1928, αντικαταστάθηκε ο αντιπρόεδρος της Ε.Κ.Ο.Φ. από τον κ. Πρωτόπουλο, με τη συμβολή του οποίου οι αγώνες του 1929 σημείωσαν μεγάλη επιτυχία. Συμμετείχαν 150 κολυμβητές και κολυμβήτριες, ενώ μετείχαν τρία νέα σωματεία, ο Ηρακλής Θεσσαλονίκης, ο Α.Ο. Παλαιό Φάληρο και ο Εθνικός Αλεξανδρούπολης. Στους αγώνες σημειώθηκαν νέα ρεκόρ σε όλα τα ανδρικά αγωνίσματα.

## Αποτελέσματα

* Πολυνίκης Σύλλογος: **[[Ολυμπιακός Σύνδεσμος Φιλάθλων Πειραιώς (κολύμβηση)|**Ολυμπιακός Σ.Φ.Π.**]]** 
* Πρωταθλητής Γενικής Βαθμολογίας: '''Ολυμπιακός Σ.Φ.Π.''' και **[[Πανελλήνιος Γ.Σ.]]** ισόβαθμοι
* Πρωταθλητής Υδατοσφαίρισης: **[[Άρης Θεσσαλονίκης]]**
* Πολυνίκης Αθλητής: **Νακέλης** (Παλλεσβιακός): 3 νίκες
### Οι νικητές
***Ανδρών**
**100μ ελεύθερο: Νακέλης (Παλλεσβιακός): 1.07.0 (ν.π.ρ.)
**400μ ελεύθερο: Νακέλης (Παλλεσβιακός): 5.44.8 (ισ.π.ρ.). Κατά τη διάρκεια του αγώνα πέτυχε ν.π.ρ. στα 200μ με 2.40.0
**1500μ ελεύθερο: Νακέλης (Παλλεσβιακός): 23.29.6 (ν.π.ρ.)
**100μ ύπτιο: Μπενάς (Πανελλήνιος): 1.25.8 (ν.π.ρ.)
**200μ πρόσθιο: Ζωγράφος (Άρης Θ.): 3.27.0 (ν.π.ρ.)
**4Χ200μ ελέυθερο: Εθνικός Πειραιώς: 11.58.4 (ν.π.ρ.)
***Γυναικών**
**50μ ελεύθερο: Φρατζιάκομο (ΑΟ Π. Φαλήρου): 42.4*, Λαγουδάκη ([[Ολυμπιακός Σύνδεσμος Φιλάθλων Πειραιώς (κολύμβηση)|Ολυμπιακός Σ.Φ.Π.]]): 44.0*, Καββαδία (Ολυμπιακός Σ.Φ.Π.): 45*
**4Χ50μ ελεύθερο: [[Ολυμπιακός Σύνδεσμος Φιλάθλων Πειραιώς (κολύμβηση)|Ολυμπιακός Σ.Φ.Π.]] (Π. Νικολέτου, Α. Παπαδάκη, Α. και Κ. Λαγουδάκη): 2.50.4*

## Βαθμολογίες

* **Γενική βαθμολογία**
:1: Ολυμπιακός Σ.Φ.Π.: βαθμοί 13
:1: Πανελλήνιος Γ.Σ.: βαθμοί 13
:3: Παλλεσβιακός Γ.Σ.: βαθμοί 10
:4: Εθνικός Πειραιώς: βαθμοί 8
:5: Άρης Θεσσαλονίκης: βαθμοί 8
:6: Α.Ο. Παλαιό Φάληρο: βαθμοί 6

* **Υδατοσφαίριση**
****Αποτελέσματα**:
:Άρης - Πέλοπας: άνευ αγώνος νίκη του Άρη, δεν προσήλθε στον αγώνα ο Πέλοψ
:Εθνικός - Ολυμπιακός: 3–1
:Άρης - Εθνικός: 3–1 (1–0 ημίχρονο) (επεισοδιακός αγώνας)
****Κατάταξη**:
: 1: Άρης Θεσσαλονίκης 
: 2: Εθνικός Πειραιώς
: 3: Ολυμπιακός Σ.Φ.Π.
: 4: Πέλοψ

## Πηγές
* Εφημερίδα "Μακεδονία" 15/09/1929, Σελ. 5
* Εφημερίδα "Μακεδονία" 16/09/1929, Σελ. 5
* Εφημερίδα "Μακεδονία" 31/07/1931, Σελ. 3 http://efimeris.nlg.gr/ns/pdfwin_ftr.asp?c=124&pageid=-1&id=54055&s=0&STEMTYPE=0&STEM_WORD_PHONETIC_IDS=&CropPDF=0
* "Μία σύντομος ανασκόπησις της κολυμβητικής μας κινήσεως από το 1928, εφ."Αθλητικός Τύπος", 17/6/1932, ψηφ.σ. 238. 
*"ΕΜΠΡΟΣ", 17/9/1929.



Κατηγορία:Πανελλήνιο πρωτάθλημα κολύμβησης
1929
Κατηγορία:Αθλητικά γεγονότα του 1929
Κατηγορία:Διοργανώσεις υγρού στίβου στον Πειραιά
Πανελλήνιοι κολυμβητικοί αγώνες 1936

Οι **[[Πανελλήνιο πρωτάθλημα κολύμβησης OPEN|πανελλήνιοι κολυμβητικοί αγώνες]] του 1936** διεξήχθησαν στις 13 - 14 Σεπτεμβρίου 1936, στο Τουρκολίμανο.

## Σύνοψη

Οι αγώνες σήμαναν τη λήξη της κολυμβητικής περιόδου και οι νικητές πέτυχαν απογοητευτικά ρεκόρ, πολύ μακριά από τα διεθνή στάνταρ. Οι εφημερίδες σχολίαζαν: *Οι Ολυμπιακοί Αγώνες έδειξαν ότι είμεθα οι τελευταίοι κολυμβηταί του κόσμου!* και παρατηρούσαν *Όταν ολόκληρος Ελλάς στερείται έστω μίας πισίνας, οι κάτοικοί της όσον και αν είναι ναυτικοί θα βγαίνουν πάντα οι τελευταίοι του κόσμου.* Στους αγώνες που έγιναν στο Τουρκολίμανο σημειώθηκε μόνο ένα πανελλήνιο ρεκόρ στα 100μ ελευθέρας.

* Πολυνίκης Σύλλογος: Α.Ο. Παλαιό Φάληρο
* Πρωταθλητής Γενικής Βαθμολογίας: Α.Ο. Παλαιό Φάληρο
* Πρωταθλητής Υδατοσφαίρισης: Ολυμπιακός Σ.Φ.Π.

## Αποτελέσματα
***Κολύμβηση**:
**Ανδρών:
*** 100 ελευθ.: Μπρούσαλης (Παλαιό Φάληρο): 1.04.1 (ν.π.ρ.)
***400 ελευθ.: Μαυραπόστολος (Κ.Ο. Πειραιώς): 5.46.6
***1500 ελευθ.: Βλάχος (Παλαιό Φάληρο): 23.41.8
***100 υπτ.: Πετρούτσος (Εθνικός Πειραιώς): 1.25.7
***200 προσθ.: Μάσβουλας (Εθνικός Πειραιώς): 3.21.9
***4Χ200 ελευθ.: Α.Ο. Παλαιό Φάληρο (Καββαδίας, Βλάχος, Αργυράκης, Μπρούσαλης): 11.03.5
**Γυναικών: 
***100 ελευθ.: Ειρήνη Μεντζέλου (Ολυμπιακός Σ.Φ.Π.): 1.42.9
***4Χ100 ελευθ.: Ολυμπιακός Σ.Φ.Π.: 7.21.6
***Υδατοσφαίριση**: νοκ-άουτ αγώνες ως τον τελικό
**Προκριματικοί:
*****Κ.Ο. Πειραιώς** - Άρης Θεσσαλονίκης: άνευ αγώνος, δεν προσήλθε η ομάδα του Άρη
*****Ν.Ο. Πειραιώς** - Ν.Ο. Μυτιλήνης: άνευ αγώνος, δεν προσήλθε η ομάδα της Μυτιλήνης
*****Ν.Ο. Πατρών** - Π. Φάληρο: 4-3 (1-1 ημίχρονο, 2-2 κανονική διάρκεια, 2-1 παράταση)
*****Ολυμπιακός Π**. - Εθνικός Π. : 4-2 (2-2 ημίχρονο)
**Ημιτελικοί:
*****Ολυμπιακός** - Ν.Ο. Πατρών: 3-2 (1-1 ημίχρονο)
*****Κ.Ο. Πειραιώς** - Ν.Ο. Πειραιώς: 2-1 (1-1 ημίχρονο)
**ΤΕΛΙΚΟΣ:
*****[[Ολυμπιακός Σύνδεσμος Φιλάθλων Πειραιώς (υδατοσφαίριση)|Ολυμπιακός Σ.Φ.Π.]]** - Κ.Ο. Πειραιώς: 5-1

## Βαθμολογίες - κατάταξη

* Γενική βαθμολογία
:1: '''Α.Ο Παλαιού Φαλήρου''' βαθμοί 15
:2: Κ.Ο. Πειραιά βαθμοί 13
:3: Εθνικός Πειραιώς βαθμοί 6
:4: Ολυμπιακός Σ.Φ.Π. βαθμοί 4
:5: Ν.Ο. Πατρών  βαθμοί 4

:Τελική κατάταξη Ουώτερ πόλο

:1: **[[Ολυμπιακός Σύνδεσμος Φιλάθλων Πειραιώς (υδατοσφαίριση)|Ολυμπιακός Σ.Φ.Π.]]** 
:2: Κ.Ο. Πειραιά
:3: Ν.Ο. Πατρών
:3: Ν.Ο. Πειραιά

## Πηγές
* Αρχείο Ελληνικής Κολυμβητικής Ομοσπονδίας
* Εφημερίδα "Αθλητισμός" σελ. 365 
*Εφ. "¨Ακρόπολις", 15/9/1936, ψηφ. σελ. 430. 

Κατηγορία:Πανελλήνιο πρωτάθλημα κολύμβησης
1936
Κατηγορία:Αθλητικά γεγονότα του 1936
Κατηγορία:Διοργανώσεις υγρού στίβου στον Πειραιά
C3H10Si

Ο μοριακός τύπος **C<sub>3</sub>H<sub>10</sub>Si** μπορεί να αναφέρεται στα ακόλουθα τέσσερα (4) ισομερή:
# Προπυλοσιλάνιο ή **1-σιλυλοπροπάνιο** με σύντομο συντακτικό τύπο CH3CH2CH2SiH3
# Ισοπροπυλοσιλάνιο ή **2-σιλυλοπροπάνιο** με σύντομο συντακτικό τύπο CH3CH(SiH3)CH3
# Αιθυλομεθυλοσιλάνιο ή **μεθυλοσιλυλαιθάνιο** με σύντομο συντακτικό τύπο CH3CH2SiH2CH3
# Τριμεθυλοσιλάνιο ή **διμεθυλοσιλυλομεθάνιο** με σύντομο συντακτικό τύπο (CH3)3SiH

Κατηγορία:Αποσαφηνίσεις χημικών τύπων
Κατηγορία:C3
Κατηγορία:Οργανικές ενώσεις με πυρίτιο
Κατηγορία:Κορεσμένες ενώσεις
Κακόπετρος Χανίων

Ο **Κακόπετρος** είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κισσάμου του Νομού Χανίων.

## Γεωγραφικά στοιχεία
Το χωριό είναι χτισμένο σε υψόμετρο από 400 μέχρι 800 μέτρα. Απέχει από τα Χανιά 35 χιλιόμετρα. Ο πληθυσμός του σύμφωνα με την απογραφή του 2021 είναι 33 κάτοικοι. Οι συνοικίες (γειτονιές) του χωριού είναι οι: Ποντικού Πλάτανος, Μιχελιανά, Κοτσιφιανά, Μαρκετιανά, Γανιανά, Σελί, Παπαδιανά, Σχολείο, Μετόχι, Τσιχλιανά, Χατζιανά. Τα κυριότερα προϊόντα της περιοχής είναι λάδι, κάστανα, κρασί, φρούτα εποχής, μέλι, κτηνοτροφία.

## Ονομασία
Για την ονομασία του χωριού, αναφέρονται δύο εκδοχές. Η μία τον αποδίδει στο κακοτράχαλο του εδάφους και η άλλη, που θεωρείται επικρατέστερη, στο ότι στο χωριό, κατά την Τουρκοκρατία, ζούσε κάποιος Πέτρος, τον οποίο φοβούνταν πολύ οι ντόπιοι Τούρκοι και  διερχόμενοι Τούρκοι της Καντάνου και γι' αυτό τον αποκαλούσαν Κακόπετρο.

## Ιστορικά στοιχεία
Πρώτη αναφορά υπάρχει σε απογραφή του 1577, από τον Φραγκίσκος Μπαρόκιος ως *Cacopetro* στην επαρχία Κισσάμου.
*Το 1583 αναφέρεται από τον Καστροφύλακα ως *Cacopetro* με 96 κατοίκους .
*Το 1630 από τον Φραντσέσκο Μπαζιλικάτα ως *Cacopetro*.
*To 1834 στην Αιγυπτιακή απογραφή αναφέρεται ως *Kakopetro* με 4 χριστιανικές και 4 τούρκικες οικογένειες.
*Το 1881 ανήκε στο Δήμο Βουκολιών με 188 Χριστιανούς κατοίκους.
*Το 1900 στον ίδιο Δήμο με 229 κατοίκους.
*Το 1920 εμφανίζεται ως έδρα ομώνυμου αγροτικού δήμου με 198 κατοίκους.
*Το 1928 στην κοινότητα Ζυμβραγού με 252 κατοίκους.
*Το 1940 εμφανίζεται ως έδρα ομώνυμης κοινότητας με 236 κατοίκους.
*Το 1951 με 211 κατοίκους
*Το 1961 με 176 κατοίκους.
*Το 1971 με 149 κατοίκους.
*Το 1981 με 114 κατοίκους.
*Το 2001 με 112 κατοίκους.
* Στην απογραφή του 2011 εμφανίζονται 50 κάτοικοι.
Ο Κακόπετρος συμμετείχε στους απελευθερωτικούς αγώνες των Ελλήνων και οι απώλειες των κατοίκων του σε αυτούς ήταν μεγάλες. Έτσι, τον Ιούλιο του 1867 έγινε μάχη μεταξύ επαναστατών και Τούρκων υπό την αρχηγία του Αλή Σαρχός πασά. To 1896, στη μάχη του Δρομονέρου, οι Κακοπετριανοί συνέβαλαν αποφασιστικά στη νίκη των Χριστιανών κατά των Τούρκων, συμμετέχοντας με ομάδα του Δεσποτομανώλη ο οποίος τραυματίσθηκε θανάσιμα. Στον Μακεδονικό Αγώνα πήραν ενεργό μέρος τέσσερις Κακοπετριανοί, όπως και στους Βαλκανικούς πολέμους. Στη Μικρασιατική εκστρατεία, ο Κακόπετρος συμμετείχε με δώδεκα πολεμιστές.

Ανήκει στα μαρτυρικά χωριά της Ελλάδας, έχοντας υποφέρει σημαντικά κατά τη διάρκεια της γερμανικής Κατοχής.

## Δείτε επίσης
***[[Κοινότητα Κακοπέτρου]]***

## Παραπομπές


## Πηγές
* Greek Holocausts - Κακόπετρος 1941-1944, (από άρθρο του Αλέκου Μιχ. Θεοδωρογλάκη, Περιοδικό *Ελλωτία* Δήμου Χανίων, Χανιά 1994).
* Δεσποτάκης Ιωαν. Εμμανουήλ, Ο Κακοπέτρος στις φλόγες του πολέμου, Εκδ. Γ΄, Χανιά 2006

Κατηγορία:Χωριά της περιφερειακής ενότητας Χανίων
Κατηγορία:Δήμος Πλατανιά
Πανελλήνιοι κολυμβητικοί αγώνες 1935

Οι **[[Πανελλήνιο πρωτάθλημα κολύμβησης OPEN|Πανελλήνιοι Κολυμβητικοί αγώνες]] του 1935** έγιναν στην Μυτιλήνη στις 14-15 Σεπτεμβρίου και αφορούσαν αποκλειστικά συμμετοχές των ανδρικών τμημάτων των συλλόγων. Για τις κατηγορίες γυναικών, παίδων και εφήβων έγινε ξεχωριστή διοργάνωση στις 29 του ίδιου μήνα στο Μικρολίμανο, αλλά δεν υπάρχουν επαρκείς πηγές για το αν συμπεριελήφθη η βαθμολογία προσθετικά με την διοργάνωση των ανδρών. 

Πρωταθλητής γενικής βαθμολογίας αναδείχθηκε ο Ν.Ο. Πατρών με 13 βαθμούς, με δεύτερο τον Ολυμπιακό με 12 και τρίτο τον Άρη με 10. Ο Ν.Ο. Πατρών αναδείχθηκε Πρωταθλητής και στην υδατοσφαίριση για πρώτη φορά.

Στο πρωτάθλημα της υδατοσφαίρισης, αποκλείστηκαν και δεν μετείχαν έπειτα από απόφαση της ΕΚΟΦ, οι ομάδες του Ολυμπιακού Πειραιώς και Εθνικού Πειραιώς  αφού δεν συμμορφώθηκαν με την απόφαση του αγωνοδίκη να συνεχίσουν τον μεταξύ τους αγώνα ο οποίος θα έκρινε το εισιτήριο για τους αγώνες της Μυτιλήνης. Έτσι μετείχαν οι Ν.Ο. Πατρών, Ν.Ο. Μυτιλήνης και Ηρακλής Θεσσαλονίκης με τον τίτλο να καταλήγει στην ομάδα της Πάτρας.

* Πολυνίκης Σύλλογος: Ολυμπιακός Σ.Φ.Π. (3 πρώτες νίκες)
* Πρωταθλητής Γενικής Βαθμολογίας: Ν.Ο Πατρών
* Πρωταθλητής Υδατοσφαίρισης: Ν.Ο Πατρών

## Αποτελέσματα

***Κολύμβηση**
** 100 ελευθ.: Μπρούσαλης (Α.Ο. Παλαιό Φαλήρο): 1.05.5
**400 ελευθ.: Τάκης Προβατόπουλος (ΟΣΦΠ): 5.51.4
**1500 ελευθ.: Τάκης Προβατόπουλος (ΟΣΦΠ): 24.12
**100 υπτ.: Ε. Μαλλίδης (ΝΟ Μυτ.): 1.19.4
**4Χ200 ελευθ.: Ολυμπιακός (Προβατόπουλος, Ισιγώνης, Αθανασιάνος, Χατζηδιαμιανός): 11.25

***Καταδύσεις** 
** Απο ύψος 3μ.: Καρνεμίδης (Άρης)
** Απο ύψος 5μ.: Καρνεμίδης (Άρης)

***Υδατοσφαίριση**
**Ηρακλής Θεσσαλονίκης - Ν.Ο. Πατρών: 1-2
**Ν.Ο. Πατρών - Ν.Ο. Μυτιλήνης: 3-2 (2-1 ημίχρομο)
*Η ομάδα του Ν.Ο. Πατρών: Διλέρνιας, Μητρόπουλος, Καθρέπτας, Γεωργακόπουλος, Αντωνακόπουλος, Γεωργιάδης, Τασσόπουλος

* Γενική βαθμολογία
:1: Ν.Ο. Πατρών βαθμοί 13
:2: Ολυμπιακός Σ.Φ.Π. βαθμοί 12
:3: Άρης Θεσσαλονίκης  βαθμοί 10
:4: Α.Ο. Παλαιό Φάληρο  βαθμοί 9
:5: Ν.Ο. Μυτιλήνης βαθμοί 6

:Τελική κατάταξη Ουώτερ πόλο
:1: Ν.Ο. Πατρών 
:2: Ηρακλής Θεσσαλονίκης
:3: Ν.Ο. Μυτιλήνης

## Παραπομπές


## Πηγές
* Αρχείο Ελληνικής Κολυμβητικής Ομοσπονδίας
* εφ. "ΑΘΛΗΤΙΚΗ ΦΩΝΗ", 18/9/1935, ψηφ. σελ. 444.

Κατηγορία:Πανελλήνιο πρωτάθλημα κολύμβησης
1935
Κατηγορία:Αθλητικά γεγονότα του 1935
Κατηγορία:Μυτιλήνη
Χρήστος Πράτσικας

Ο **Χρήστος Πράτσικας** (1888 - 1968) ήταν Έλληνας νομικός.

Γεννήθηκε στην Πάτρα και ήταν γιος του Παναγιώτη Πράτσικα, εμπόρου στο επάγγελμα, και της Καλλιόπης Ναούμ. Από την πλευρά του πατέρα του κατάγεται από την Οικογένεια Πράτσικα, αδέρφια του δε ήταν οι Ανδρέας Πράτσικας, καθηγητής ιατρικής, και Κούλα Πράτσικα, καθηγήτρια χορού. Από την πλευρά της μητέρας του κατάγεται από την παλιά οικογένεια Ναούμ της Έδεσσας. Σπούδασε Νομική στο Πανεπιστήμιο Αθηνών, το οποίου έγινε διδάκτωρ, και συμπλήρωσε τις σπουδές του στη Λειψία. Εξελέγη τακτικός καθηγητής στην έδρα της Πολιτικής Δικονομίας το 1934, παραιτήθηκε το 1935 και επανήλθε το 1939. Το 1959 αποχώρησε από την ενεργό δράση με τον τίτλο του Ομότιμου Καθηγητή.

Διετέλεσε γενικός γραμματέας του υπουργικού συμβουλίου της κυβέρνησης Δημητρίου Γούναρη (1915), νομάρχης Χίου (1920), γενικός γραμματέας του υπουργείου δικαιοσύνης την περίοδο 1920 - 1921 και αντιπρόεδρος της Επιτροπής Συντάξεως του κώδικα Πολιτικής Δικονομίας. Εξέδισε το νομικό περιοδικό *«[[Θέμις (περιοδικό)|Θέμις]]»*, με το οποίο επηρέασε σημαντικά τον νομικό κόσμο, και διατηρούσε δικηγορικό γραφείο μαζί με τον Γεώργιο Μαύρο.

Απεβίωσε το 1968 στην Αθήνα. Ανιψιός του ήταν ο Κωστής Στεφανόπουλος.

## Πηγές


Κατηγορία:Έλληνες νομικοί
Κατηγορία:Έλληνες δικηγόροι του 19ου αιώνα
Κατηγορία:Έλληνες εκδότες
Κατηγορία:Έλληνες πανεπιστημιακοί του 20ού αιώνα
Κατηγορία:Καθηγητές νομικής Αθηνών
Κατηγορία:Νομάρχες Χίου
Κατηγορία:Οικογένεια Πράτσικα
Τέντι Πέντεργκρας

Ο **Τεοντόρ «Τέντι» Πέντεργκρας** (αγγλικά: *Theodore DeReese "Teddy" Pendergrass*, 26 Μαρτίου 1950 – 13 Ιανουαρίου 2010) ήταν Αμερικανός τραγουδιστής και τραγουδοποιός της R&B και σόουλ μουσικής.

Γεννημένος στη Φιλαδέλφεια της Πενσιλβάνια των Η.Π.Α., ο Πέντεργκρας έγινε διάσημος ως τραγουδιστής του συγκροτήματος *«Harold Melvin & the Blue Notes»* κατά τη δεκαετία του 1970 προτού ακολουθήσει επιτυχημένη σόλο καριέρα. Το 1982, τραυματίστηκε σοβαρά σε αυτοκινητιστικό δυστύχημα στη Φιλαδέλφεια, με αποτέλεσμα να μείνει παράλυτος από τη μέση και κάτω. Μετά το περιστατικό αυτό, ο καλλιτέχνης ίδρυσε το *«Teddy Pendergrass Alliance»*, ένα ίδρυμα για την υποστήριξη ατόμων με τραυματισμούς της σπονδυλικής στήλης.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί μουσικοί
Κατηγορία:Αμερικανοί τραγουδιστές
Κατηγορία:Πολιτισμός της Φιλαδέλφειας (Πενσυλβάνια)